Diari Oficial de la Generalitat Valenciana


Sumari del DOGV 9801, del 04-03-2024 (2024/1810)

Anunci de la Direcció General de Formació Professional de l'obertura d'un període d'informació pública en relació al projecte d'orde de la Conselleria d'Educació, Universitats i Ocupació per la qual es regula l'avaluació de l'alumnat de cicles formatius i cursos d'especialització de Formació Professional derivats de la Llei orgànica 3/2022, de 31 de març, d'ordenació i integració de la Formació Professional, a l'empara del Reial decret 659/2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9801

Data del DOGV
:   04-03-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/1810


Data del document
:   21-02-2024

Organisme emissor
:   Conselleria d'Educació, Universitats i Ocupació

Tipus de document
:   Anunci

Descriptors 

:   * Conselleria d'Educació, Universitats i Ocupació

Anunci de la Direcció General de Formació Professional de l'obertura d'un període d'informació pública en relació al projecte d'orde de la Conselleria d'Educació, Universitats i Ocupació per la qual es regula l'avaluació de l'alumnat de cicles formatius i cursos d'especialització de Formació Professional derivats de la Llei orgànica 3/2022, de 31 de març, d'ordenació i integració de la Formació Professional, a l'empara del Reial decret 659/2023. [2024/1810]  
  
  
El projecte d'ordre que se sotmet a informació pública, té per objecte establir el procediment d'avaluació de l'alumnat que cursa ensenyaments de graus D i E, en els centres docents, públics i privats, de l'àmbit territorial de la Comunitat Valenciana.  
  
L'article 133 de la Llei 39/2015, d'1 d'octubre, del procediment administratiu comú de les administracions públiques, estableix els tràmits de participació ciutadana necessaris en la tramitació de projectes normatius i amb l'article 16 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, una vegada redactat el text del projecte normatiu es durà a terme el tràmit d'informació pública, que tindrà per objecte donar audiència a tota la ciutadania per a arreplegar les seues aportacions.  
D'acord amb el que s'ha exposat, i amb el que estableix l'article 43.1.c de la Llei 5/1983, de 30 de desembre, del Consell, i en virtut de les atribucions que em confereix el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació (DOGV 9661, 14.08.2023), procedim a sotmetre al tràmit d'informació pública el projecte d'ordre de la Conselleria d'Educació, Universitats i Ocupació per la qual es regula l'avaluació de l'alumnat de cicles formatius de grau D, cicles formatius de grau bàsic, grau mitjà i grau superior i grau E, cursos d'especialització de Formació Professional.  
El termini per a la presentació d'observacions serà de quinze dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana, de conformitat amb el que estableixen l'article 43.1.c de la Llei 5/1983, de 30 de desembre, del Consell, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius.  
Els projectes es podran consultar i realitzar les al·legacions, suggeriments o observacions efectuades per les persones o entitats que es considerin interessades en l'enllaç següent: https://gvaparticipa.gva.es/legislation/processes/119/debate'locale=val  
  
València, 21 de febrer de 2024.- La directora general de Formació Professional: Marta Armendia Santos.